Neuvoston direktiivi 93/52/ETY, annettu 24 päivänä kesäkuuta 1993, eläinten terveyttä koskevista vaatimuksista yhteisön sisäisessä naudansukuisten kotieläinten alkioiden kaupassa ja tuonnissa kolmansista maista annetun direktiivin 89/556/ETY muuttamisesta



Virallinen lehti nro L 175 , 19/07/1993 s. 0021 - 0022

Suomenk. erityispainos Alue 3 Nide 51 s. 0009

Ruotsink. erityispainos Alue 3 Nide 51 s. 0009



NEUVOSTON DIREKTIIVI 93/52/ETY, annettu 24 päivänä kesäkuuta 1993, eläinten terveyttä koskevista vaatimuksista yhteisön sisäisessä naudansukuisten kotieläinten alkioiden kaupassa ja tuonnissa kolmansista maista annetun direktiivin 89/556/ETY muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), sekä katsoo, että eläinten terveyttä koskevista vaatimuksista yhteisön sisäisessä naudansukuisten kotieläinten alkioiden kaupassa ja tuonnissa kolmansista maista 25 päivänä syyskuuta 1989 annetun neuvoston direktiivin 89/556/ETY(3) 1 artiklassa jätettiin tämän direktiivin soveltamisalan ulkopuolelle tietyillä tekniikoilla tuotetut alkiot; alkioilla, joihin käytetään alkioketon (zona pellucida) läpäisyn sisältäviä tekniikoita, voidaan käydä kauppaa tai niitä voidaan tuoda annettaessa tietyt lisätakeet niin kauan kuin ne täyttävät mainitun direktiivin vaatimukset ennen näiden tekniikoiden käyttöä; koeputkihedelmöityksen (in vitro) avulla tuotetuilla alkioilla voidaan myös käydä kauppaa tai niitä voidaan tuoda annettaessa asianmukaiset takeet, lisätakeet edellyttävät komission toimivaltaan kuuluvien liitteiden muuttamista direktiivin 89/556/ETY 16 artiklan mukaisesti, ja kyseiseen direktiiviin olisi tehtävä muitakin muutoksia munasolujen hedelmöittämiseen käytettävän siemennesteen tilan selventämiseksi ja yhteisön uuden suu- ja sorkkatautia koskevan toiminnan huomioon ottamiseksi, ON ANTANUT TÄMÄN DIREKTIIVIN: 1 artikla Muutetaan direktiiviä 89/556/ETY seuraavasti: 1 Korvataan 1 artiklan 2 kohta seuraavasti: "2 Tätä direktiiviä ei sovelleta tumien siirron avulla tuotettuihin alkioihin." 2 Lisätään 2 artiklaan kohta seuraavasti: "g) 'alkiontuotantoryhmällä` virallisesti hyväksyttyä alkionsiirtoryhmää koeputkihedelmöitystä (in vitro) varten vastaavassa liitteessä olevien vaatimusten mukaisesti." 3 Korvataan 3 artiklan a kohdan ensimmäinen alakohta seuraavasti: "a) alkiot on tuotettu sellaista siemennestettä käyttäen suoritetun keinosiemennyksen tai koeputkihedelmöityksen (in vitro) avulla, joka on peräisin eläimestä, jota pidetään siemennesteen keräystä, käsittelyä ja varastointia valvovan toimivaltaisen viranomaisen hyväksymällä keinosiemennysasemalla tai joka on tuotu direktiivin 88/407/ETY(*) mukaisesti. (*) EYVL N:o L 194, 22.7.1988, s. 10. Direktiivi sellaisena kuin se on viimeksi muutettuna direktiivillä 90/425/ETY EYVL N:o L 224, 18.8.1990, s. 29)." 4 Poistetaan 4 artikla. 5 Lisätään 5 artiklaan kohta seuraavasti: "2a. Koeputkihedelmöityksen (in vitro) avulla saatuja alkioita tuottavan alkiontuotantoryhmän hyväksyminen edellyttää, että tämän direktiivin vastaavan liitteen määräykset otetaan huomioon ja että alkiontuotantoryhmä kykenee noudattamaan tämän direktiivin muita asiaankuuluvia säännöksiä, ja erityisesti tämän artiklan 1 ja 2 kohdan säännöksiä, joita sovelletaan soveltuvin osin." 6 Korvataan 9 artiklan 3 kohta seuraavasti: "3 Annettaessa 1 kohdan mukaisia eläinten terveyttä koskevia säännöksiä suu- ja sorkkataudin osalta on otettava huomioon, että: - ainoastaan jäädytettyjä alkioita voidaan tuoda kolmannesta maasta, jossa rokotetaan suu- ja sorkkatautia vastaan. Alkiot on varastoitava hyväksytyissä olosuhteissa vähintään 30 päivän ajan ennen lähetystä, - luovuttajaeläinten on oltava peräisin tilalta, jossa alkioiden irrottamista edeltäneiden 30 päivän aikana yhtään eläintä ei ole rokotettu suu- ja sorkkatautia vastaan ja joka ei ole minkään kielto- tai karanteenitoimenpiteen alaisena." 7 Korvataan 11, 12 ja 13 artikla seuraavasti: "11 artikla Direktiivissä 90/675/ETY (*) säädettyjä periaatteita ja sääntöjä sovelletaan erityisesti jäsenvaltioiden tehtäväksi määrättyjen tarkastusten järjestämisen ja niiden seurannan sekä täytäntöön pantavien suojatoimenpiteiden osalta. (*) EYVL N:o L 373, 31.12.1990, s. 1. Direktiivi sellaisena kuin se on viimeksi muutettuna asetuksella (ETY) N:o 1601/92 (EYVL N:o L 173, 27.6.1992, s. 13)." 2 artikla 1 Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 1 päivään tammikuuta 1994 mennessä. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 2 Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle. 3 artikla Tämä direktiivi on osoitettu kaikille jäsenvaltioille. Tehty Luxemburgissa 24 päivänä kesäkuuta 1993. Neuvoston puolesta Puheenjohtaja B. WESTH (1) EYVL N:o C 63, 5.3.1993, s. 11 (2) EYVL N:o C 150, 31.5.1993 (3) EYVL N:o L 302, 19.10.1989, s. 1. Direktiivi sellaisena kuin se on muutettuna direktiivillä 90/425/ETY (EYVL N:o L 224, 18.8.1990, s. 29).